Държавен вестник, бр. 23, 2008 г., стр. 2

С Т Р .  2
Д Ъ Р Ж А В Е Н   В Е С Т Н И К
Б Р О Й  23
НАРОДНО СЪБРАНИЕ
УКАЗ № 44
На основание чл. 98, т. 4 от Конституцията
на Република България
П О С Т А Н О В Я В А М :
Да се обнародва в “Държавен вестник” За-
конът за изпълнение на Регламент на Съвета
(ЕО) № 1236/2005 относно търговията с ня-
кои стоки, които биха могли да бъдат изпол-
звани с цел прилагане на смъртно наказание,
изтезания или други форми на жестоко, нечо-
вешко или унизително отнасяне или наказа-
ние, приет от ХL Народно събрание на 15 фев-
руари 2008 г.
Издаден в София на 26 февруари 2008 г.
Президент на републиката: Георги Първанов
Подпечатан с държавния печат.
Министър на правосъдието: Миглена Тачева
ЗАКОН
за изпълнение на Регламент на Съвета (ЕО)
№ 1236/2005 относно търговията с някои сто-
ки, които биха могли да бъдат използвани с
цел прилагане на смъртно наказание, изтеза-
ния или други форми на жестоко, нечовешко
или унизително отнасяне или наказание
Г л а в а  п ъ р в а
ОБЩИ РАЗПОРЕДБИ
Чл. 1. Този закон урежда търговията с ня-
кои стоки, които биха могли да бъдат използва-
ни с цел изпълнение на смъртно наказание, из-
тезания или други форми на жестоко, нечовеш-
ко или унизително отнасяне или наказание, съг-
ласно изискванията на Регламент на Съвета
(ЕО) № 1236/2005 относно търговията с някои
стоки, които биха могли да бъдат използвани с
цел прилагане на смъртно наказание, изтеза-
ния или други форми на жестоко, нечовешко
или унизително отнасяне или наказание, нари-
чан по-нататък “Регламент 1236/2005”.
Чл. 2. (1) Разрешения за износ и внос на сто-
ките, посочени в Приложение II, разрешение за
оказване на техническа помощ, свързана с тези
стоки, и разрешение за износ на стоките, посо-
чени в Приложение III на Регламент 1236/2005,
се издават от министъра на икономиката и енер-
гетиката или от оправомощени от него длъж-
ностни лица.
(2) Разрешения за износ и внос на стоките,
посочени в Приложение II, и за оказване на
техническа помощ, свързана с тези стоки, се
издават само в случаите по чл. 3, параграф 2 и
чл. 4, параграф 2 от Регламент 1236/2005.
Г л а в а  в т о р а
РАЗРЕШЕНИЯ ЗА ИЗНОС ИЛИ ВНОС
Раздел I
Издаване на разрешение
Чл. 3. (1) Лицата, които кандидатстват за
разрешение, наричани по-нататък “заявители”,
подават до министъра на икономиката и енер-
гетиката заявление и следните документи:
1. попълнен формуляр по образец съгласно
Приложение V на Регламент 1236/2005 в три
екземпляра;
2. копие на документ, удостоверяващ техни-
ческите характеристики, функционалното пред-
назначение, качествения и количествения със-
тав на стоката;
3. разрешение за внос и/или документ от
крайния потребител, удостоверяващ крайната
употреба на стоките;
4. копие на документ, потвърждаващ вън-
шнотърговските отношения между участници-
те в сделката;
5. пълномощно—при упълномощаване;
6. документ за платена държавна такса.
(2) При подаване на заявление за издаване на
разрешение заявителите представят и копие на:
1. актуално удостоверение за вписване в тър-
говския регистър или копие на решението за
първоначална регистрация на търговеца и еди-
нен идентификационен код на търговеца или
код БУЛСТАТ;
2. акта за учредяване на юридическото лице,
ако не е търговец.
(3) Всички документи на чужд език се пред-
ставят придружени с легализиран превод на
български език.
Чл. 4. (1) Разрешението за износ или внос се
издава в 15-дневен срок от получаване на доку-
ментите в Министерството на икономиката и
енергетиката.
(2) В 5-дневен срок от издаване на разреше-
нието органът по чл. 2 уведомява писмено зая-
вителя.
(3) При констатиране на нередовност в пред-
ставените документи в 5-дневен срок от датата
на получаване на документите органът по чл. 2
уведомява писмено заявителя да я отстрани,
като дава указания за отстраняването є.
(4) В 15-дневен срок от датата на получаване
на уведомлението заявителят е длъжен да от-
страни нередовността. Срокът по ал. 1 спира да
тече от датата на изпращане на уведомлението
до заявителя и се възобновява от датата на пос-
тъпване на документите, с които нередовност-
та е отстранена.
(5) Издаденото разрешение е със срок на
валидност до 6 месеца от издаването му, който
може да бъде продължен еднократно за срок до
6 месеца.
ОФИЦИАЛЕН РАЗДЕЛ